section_heading: Sekundarna imunodeficijencija
paragraph_text: Sekundarne imunodeficijencije nastaju kao posljedica uzroka izvan imunosnog sustava, češće se pojavljuju od primarnih, a mogu biti uzrokovane pothranjenošću, starenjem, lijekovima (npr. kemoterapija, glukokortikoidi, imunosupresivni lijekovi) ili bolestima koje mogu izravno ili neizravo utjecati na imunosni sustav (npr. leukemija, limfom, multipli mijelom). Najpoznatija sekundarna imunodeficijencija je ona uzrokovana HIV virusom, AIDS.